Document ID: /roh_data/filtered/fineweb-2-filterrobots_roh.jsonl.gz/35811

En ils proxims quatter onns vulan las Viafiers federalas stgaffir spazi supplementar per 500 velos en ils trens. Ed er il sistem da reservaziun duai vegnir meglierà. Quai communitgeschan las Viafiers federalas svizras.
Midadas en il sistem da bigliets e reservaziuns
Il sistem da reservaziun per velos duai davent da la midada da l'urari da tren il december mussar automaticamain il bigliet il pli bunmartgà. Ed i vegnan mo pli mussadas colliaziuns,nua ch’igl è pussaivel da transportar il velo.
A lunga vista duain passagiers pudair reservar plazzas da velo en l’emprima e segunda classa separadamain. Passagieras e passagiers giavischan er da pudair vesair plazzas libras. Tenor l’interpresa vegn ina part da quai ad esser pussaivel la primavaira 2024. I dat gia critica da Pro Velo Svizra: La SBB porschia anc adina memia pauc plaz per velos.
Cumpareglià cun l’onn passà ha la SBB vendì 14% dapli abunaments da l’onn da velo. Venditas da bigliets dal di èn s’augmentadas per 2% e reservaziuns per 3%.